Οι **RBD** ήταν εξαμελές μεξικάνικο μουσικό συγκρότημα που προέκυψε από την μεξικάνικη σειρά *Rebelde*. Το συγκρότημα σχηματίστηκε στις 30 Νοεμβρίου του 2004 και διαλύθηκε στις 10 Μαρτίου του 2009 με την τελευταία δισκογραφική δουλειά για την EMI της Λατινικής Αμερικής. Αποτελούνταν από τους ηθοποιούς Αναΐ (Anahí), Ντούλσε Μαρία (Dulce Maria), Μάιτε Περρόνι (Maite Perroni) , Αλφόνσο Ερρέρα (Alfonso Herrera), Κρίστιαν Τσάβες (Christian Chávez) και Κρίστοφερ Ούκερμαν (Christopher Uckermann). 'Εχουν σημειώσει πολλές επιτυχίες ως συγκρότημα, μεταξύ των δημοφιλέστερων τα Rebelde, Sólo quédate en silencio, Sálvame, Nuestro Amor, Este corazón, Ser o parecer, Lento και Inalcanzable.

Αρχικά ο πρώτος δίσκος τους, Rebelde, σημείωσε μεγάλη επιτυχία και τα κομμάτια του παίζονταν στο ραδιόφωνο στο Μεξικό. Τα πιο πετυχημένα ήταν τα "Rebelde", "Solo Quédate en Silencio" "Salvame" και "Un Poco De Tu Amor". Μετά από αυτό το άλμπουμ, κυκλοφόρησαν διάφορους δίσκους όπως τους "Nuestro Amor", "Celestial", "Rebels", "Empezar desde Cero" και έκλεισαν τη σταδιοδρομία τους ως συγκρότημα με το άλμπουμ "Para Olvidarte De Mi". Το συγκρότημα είχε πάρα πολύ μεγάλη επιτυχία σε Αμερική, Ευρώπη κλπ. Πούλησαν περισσότερα από 20.000.000 άλμπουμ και έχουν περιοδεύσει στις ΗΠΑ και άλλες χώρες.

Ιστορία
-------

### RBD

Τον Νοέμβριο του 2004 το συγκρότημα κυκλοφόρησε το άλμπουμ "Rebelde", που σημείωσε 25.000 αντίτυπα στο Μεξικό. Αυτός ο δίσκος ήταν τόσο επιτυχημένος που δέκα μήνες αργότερα οι "RBD" λάνσαραν ένα νέο δίσκο τον "Nuestro Amor". Μάλιστα το άλμπουμ "Nuestro Amor" έγινε πλατινένιο μέσα σε μόλις επτά ώρες. 
Παράλληλα, ο δίσκος "Rebelde" σύντομα ξεπέρασε τα μισό εκατομμύριο αντίτυπα και το συγκρότημα πραγματοποίησε μια περιοδεία στο Μεξικό, κατά την οποία όλα τα εισιτήρια ξεπουλήθηκαν, καθώς μια σειρά από έξι συναυλίες στο "Palacio de los Deportes" στην Πόλη του Μεξικού, με χωρητικότητα 15.500 ατόμων.

Χάρη στο δίσκο "Rebelde", το συγκρότημα απέκτησε οπαδούς σε όλη τη Νότια Αμερική και οι "RBD" επανέλαβαν την ηχογράφηση των δύο άλμπουμ στα πορτογαλικά για τους οπαδούς στη Βραζιλία. 
Οι "RBD" ξεκίνησαν μια περιοδεία στις ΗΠΑ το 2006 με μια συναυλία για 65.000 ανθρώπους στο Κολοσσαίο του Λος Άντζελες.
Επίσης το 2006, στην Ισπανία προβλήθηκε η τηλενουβέλα "Rebelde" που προκάλεσε πραγματικό σάλο, στην οποία πρωταγωνιστούσαν τα μέλη του συγκροτήματος, και το άλμπουμ "Rebelde" έμεινε 8 εβδομάδες στο νούμερο 1, 15 εβδομάδες στο Top 10 και 40 στο Top 50 της χώρας. 
Στις 18 Σεπτεμβρίου του 2006, οι "RBD" κυκλοφόρησαν το τραγούδι "Ser o parecer", το πρώτο κομμάτι του αναμενόμενου δίσκου τους "Celestial", που ηχογραφήθηκε στα στούντιο του Λος Άντζελες και του Μεξικού. Μέσα σε δυο χρόνια το συγκρότημα είχε μετουσιωθεί σε φαινόμενο της ποπ μουσικής και οι δίσκοι τους πωλούσαν πολλά αντίτυπα. 
Λάμβαναν χώρα, συγχρόνως, ποικίλες συναυλίες του στο Μεξικό, στις ΗΠΑ, στην Κεντρική Αμερική, στην Κολομβία, στη Βενεζουέλα, στη Βραζιλία, στη Χιλή και στην Ισπανία.
Αργότερα βγαίνει στην αγορά ένα DVD με ζωντανές εμφανίσεις του συγκροτήματος το "Live in Río" και η μπάντα συνέχισε αυξάνοντας τις επιδόσεις της σε διεθνές επίπεδο με επισκέψεις στη Ρουμανία και την Ισπανία το 2007.

Το αποτέλεσμα των επιτυχημένων παραστάσεων στην Ισπανία ήταν μια μοναδική συναυλία στο "Vicente Calderon" στη Μαδρίτη με περισσότερους από 40.000 ανθρώπους ως μέρος του "Celestial World Tour 2007". 
Οι "RBD" έκαναν το ντεμπούτο τους στα αγγλικά με το δίσκο "Rebels" δύο εβδομάδες μετά την έναρξη του "Celestial".

Τον Νοέμβριο του 2007, λανσαρίστηκε ο δίσκος "Empezar desde cero" και κυκλοφόρησαν το πρώτο τους single, "Inalcanzable". 
Το CD παίρνει μεγάλη επιτυχία διεθνώς σε Μεξικό και στη Βραζιλία, ενώ στις ΗΠΑ εισέρχεται στο νούμερο 1 στο Billboard Top Latin Albums, και αυξάνει τον αριθμό των συναυλιών στις Ηνωμένες Πολιτείες , τη Βραζιλία , την Ισπανία , την Κεντρική Αμερική, τη Ρουμανία , την Κολομβία και τη Βενεζουέλα.
Δημοσιεύθηκε τον Ιούνιο του 2008 το "Empezar desde Cero Fan Edition (CD + DVD)" που περιλάμβανε νέα τραγούδια, αλλά το ίδιο έτος το συγκρότημα ανακοίνωσε τη διάλυσή του, εξηγώντας ότι είναι καιρός για τα μέλη του να ασχοληθούν με την προσωπική τους σταδιοδρομία, αλλά πρώτα δημοσίευσαν ένα άλμπουμ συλλογή με τίτλο "Best of RBD". Έτσι, στην τελευταία παγκόσμια περιοδεία τους στην Ισπανία στις 21 Δεκεμβρίου στο "Palacio de los Deportes" διαλύθηκαν.

Το 2009 κυκλοφόρησε το τελευταίο studio album τους "Para olvidarte de mí" και τον Ιούνιο του ίδιου χρόνου το DVD "RBD Live in Brasilia".

### RBD La familia

Το "RBD: La Familia" είναι μια σειρά στο Μεξικό που διηγείται τη ζωή των μελών του συγκροτήματος "RBD" (τις συναυλίες, τισ ελεύθερες μέρες τους κλπ.). Είναι μια παραγωγή του Pedro Damián για την Televisa. Η σειρά κυκλοφόρησε το Μάρτιο του 2007 και σημείωσε μεγάλη επιτυχία. Έπειτα, το Σεπτέμβριο του 2007, μεταδόθηκε από το "Κανάλι 5". Περιλάμβανε μόνο 13 επεισόδια και παρόλο που υπήρχαν σχέδια για να λανσαριστεί δεύτερη σεζόν της σειράς, δεν πραγματοποιήθηκαν.

Δισκογραφία
-----------

### Στούντιο άλμπουμς

| Έτος | Άλμπουμ | Πωλήσεις |  |
| --- | --- | --- | --- |
| 2004 | Rebelde (álbum) | 6.000.000 |  |
| 2005 | Nuestro amor (álbum) | 11.500.000 |  |
| 2006 | Celestial | 8.500.000 |
| Rebels | 2.000.000 |  |
| 2007 | Empezar desde cero | 5.000.000 |  |
| 2009 | Para olvidarte de mí | 3.000.000 |  |

### Live άλμπουμ

| 'Έτος | Άλμπουμ | Πωλήσεις |  |
| --- | --- | --- | --- |
| 2005 | Tour Generación RBD en Vivo | 1.000.000 |
| 2006 | Live in Hollywood | 7.000.000 |
| 2007 | Hecho en España | 1.500.000 |
|

### DVD συναυλιών

| Έτος | DVD | Πωλήσεις |
| --- | --- | --- |
| 2005 | Tour Generación RBD en Vivo | 7.000.000 |
| 2006 | Live in Hollywood | 1.200.000 |
| 2007 | Hecho en España | 1.500.000 |
| 2007 | Live in Río | 1.000.000 |
| 2009 | Live in Brasilia | 2.000.000 |
| 2009 | Tournée do Adeus |
|

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **RBD** |

* 
* RBD στο MySpace
* RBD στο IMDb

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
RBD |
| --- |
|  |
| 
**Αναΐ** · **Ντούλσε Μαρία** · **Μάιτε Περρόνι** · **Αλφόνσο Ερρέρα** · **Κρίστοφερ Ούκερμαν** · **Κρίστιαν Τσάβες** |
|  |
| Άλμπουμ Στούντιο | 
*Rebelde* · *Nuestro Amor* · *Celestial* · *Empezar Desde Cero* · *Para Olvidarte De Mí* |
|  |
| Παγκόσμια Άλμπουμ | 
*Rebelde (Edição Brasil)* · *Nosso Amor* · *Celestial (Versão Brasil)* · *Rebels* |
|  |
| Live Άλμπουμ | 
*Tour Generación RBD En Vivo* · *Live in Hollywood* · *Hecho En España* |
|  |
| Compilation Άλμπουμ | 
*RBD: La Familia* · *Best Of* · *Hits Em Português* · *Greatest Hits]]* · *Best Of Remixes* |
|  |
| Singles | 
"Rebelde" · "Solo quédate en silencio" · "Sálvame" · "Un poco de tu amor" · "Nuestro amor" · "Aún hay algo" · "Tras de mí" · "Este corazón" · "No pares" · "Ser o parecer" · "Tu amor" · "Celestial" · "Bésame sin miedo" · "Inalcanzable" · "Empezar Desde Cero" · "Y No Puedo Olvidarte" · "Para Olvidarte De Mí" · |
|  |
| DVD Άλμπουμ | 
*Tour Generación RBD En Vivo* · *Live In Hollywood* · *¿Que Hay Detrás de RBD?* · *Rebels* · *Live In Rio* ·  · *Hecho En España* · *Así Es RBD*  · *Best Of RBD* · *Greatest Hits]]* · *Live in Brasília* · *Tournée do Adeus* |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 149545795
* ISNI: 0000 0001 1957 5224
* MusicBrainz: 5bae9c05-fabd-420f-b806-c5b8ba88bd7e

 |

 |